এরপর নাসিফ বলল, রাসূল সা. বলেছেন, ‘পাপ হওয়ার জন্য এতটুকুই যথেষ্ট যে, সে তার মুসলিম ভাইকে হেয়প্রতিপন্ন করে।’ (মুসলিম) তাছাড়া কাউকে বিকৃত নামে ডাকার ব্যাপারে কুরআনের আয়াত উদ্ধৃত করে সে বলল, এ কারণে যে কেউ ঈমানহারা হয়ে যেতে পারে। নাসিফ আরও বলল, বন্ধুরা শোনো! এ ধরনের আচরণ সম্প্রীতির বন্ধনকে বিচ্ছিন্ন করে। জাগ্রত করে প্রতিশোধের স্পৃহা। সমাজ থেকে বিদায় নেয় ভদ্রতা ও মহানুভবতা। এসো আমরা ভালোবাসার জয়গানে মুখরিত হয়ে উঠি। বন্ধুত্বের অপার শক্তি দিয়ে গড়ে তুলি একটি সুন্দর আবাসভূমি।